**Azərbaycan Respublikasının Nazirlər Kabinetinin 2020-ci il 23 iyun tarixli 213 nömrəli Qərarı ilə təsdiq edilmiş “Gənclər arasında ailənin və nikahın əhəmiyyəti, onun qorunması və möhkəmləndirilməsi məqsədilə erkən nikahın və qohumlar arasında nikahın mənfi nəticələrinə dair maarifləndirmə Qaydası”nın 6.1.11-ci yarımbəndinə əsasən** **Qaydanın 1.2-ci bəndində göstərilən orqanlar (qurumlar) tərəfindən** **daxil olan məlumatlara əsasən 2022-ci il ərzində görülmüş işlər üzrə** **hazırlanan**

**CƏDVƏL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sıra №-si** | **Bəndin nömrəsi** | **Tapşırığın, tövsiyənin məzmunu** | **İcraçı orqanlar** | **Tapşırığın, tövsiyənin icra müddəti** | **İcranın gedişinə aid məlumat (görülmüş işlər)** | **İcra olunub** | **İcra olun-mayıb** | **Qismən icra olunubsa və ya icra olunmayıbsa bunun səbəbləri** |
| ***Yerli icra hakimiyyəti orqanları*** |
|  | **5** | **Gənclər arasında maarifləndirmənin istiqamətləri:****5.1.1 gənclər arasında ailə dəyərlərinin təbliği;****5.1.2 gənclər arasında sağlam həyat tərzinin təbliği;****5.1.3 ailə ənənələrinin möhkəmləndirilməsi və inkişafı;****5.1.4 erkən nikahın və qohumlar arasında nikahın mənfi fəsadlarının izah edilməsi;****5.1.5 erkən nikahın və qohumlar arasında nikahın səbəblərinin təhlili və onların aradan qaldırılması üzrə tədbirlərin həyata keçirilməsi;****5.1.6 gənclərin ailə qurmağa hazırlıq səviyyəsinin artırılması və onlarda ailə məsuliyyətinin formalaşdırılması;****5.1.7 gənclərə məsləhətlərin verilməsi və psixoloji dəstəyin göstərilməsi.** | Bakışəhəri Suraxanı Rayon İcra Hakimiyyəti | 2022-ci il | Azərbaycan Respublikası Nazirlər Kabinetinin 2020-ci il 23 iyun tarixli 213 nömrəli Qərarı ilə “Gənclər arasında ailənin və nikahın əhəmiyyəti, onun qorunması və möhkəmləndirilməsi məqsədilə erkən nikahın və qohumlar arasında nikahın mənfi nəticələrinə dair maarifləndirmə Qaydası“ndan irəli gələn öhdəliklərin icrasına dair Suraxanı Rayon İcra Hakimiyyətinin təşəbbüsü və dəstəyi ilə 2022-ci il ərzində Suraxanı Gənclər evində, həmçinin rayonun qəsəbələrində Hövsan bələdiyyəsi tərəfindən S.S. Axundov adına 172 №-li tam orta məktəbdə, Bülbülə bələdiyyəsi tərəfindən N.Həmidov adına 208 №-li tam orta məktəbdə, Qaraçuxur bələdiyyəsi tərəfindən N.Rəfiyev adına 104 №-li tam orta məktəbdə, Zığ bələdiyyəsi tərəfindən Zığ Mədəniyyət evində, Yeni Suraxanı bələdiyyəsi tərəfindən Ə.Məmmədov adına 101 №-li tam orta məktəbdə, Əmircan bələdiyyəsi tərəfindən isə Suraxanı Rayon Heydər Əliyev Mərkəzində “Erkən nikaha yox deyək”, “Erkən nikah və qohumlar arasında nikahın mənfi nəticələri”, "Rəsmi və qeyri-rəsmi nikahlar və onların fərqləri", “Məişət zorakılığı”, “Uşaq hüquqları” mövzularında silsilə tədbirlər keçirilmişdir. Tədbirlərdə Suraxanı Rayon İcra Hakimiyyəti başçısının müavini, RİH yanında YYÇİ və HM üzrə Komissiyanın sədri Könül xanım Axundova, RİH yanında İctimai Şuranın sədri Rəşid Məmmədov, Rayon Polis İdarəsinin İctimai Təhlükəsizlik şöbəsində Yetkinlik Yaşına Çatmayanlarla profilaktiki işin təşkili bölməsinin nümayəndələri, rayon ağsaqqalları, din xadimləri, psixoloqlar, ziyalılar, gənclər və sakinlər iştirak etmişlər. Ötən dövr ərzində Rayon ərazisində yerləşən orta ümumtəhsil məktəblərində yetkinlik yaşına çatmayanlar arasında tərbiyə işinin təşkilinin yoxlanılması məqsədi ilə mütəmadi olaraq görüşlər həyata keçirilmiş, uğursuz ailələrdə yaşayan şagirdlər Rayon İcra Hakimiyyəti tərəfindən nəzarətdə saxlanılmaqla, risk qrupu kateqoriyasına aid olan, sosial təhlükəli vəziyyətdə olan ailələrə səfərlər həyata keçirilmişdir. Yetkinlik yaşına çatmayanlar arasında hüquq pozuntularının profilaktikası, onlarının hüquq və mənafelərinin qorunması, sağlam ailə münasibətləri və valideynlik vəzifələrinin lazımınca yerinə yetirilməsi kimi məsələlər RİH yanında YYÇİ və HM üzrə Komissiyanın gündəlik iş fəaliyyətinə aiddir. Komissiya üzvləri istər məhkəmələrdən ailə qanunvericiliyinə uyğun olaraq uşaqlarla bağlı yaranmış ailə münasibətlərinə baxılarkən, istərsə idarə, müəssisə və digər təşkilatlardan və ya vətəndaşlardan daxil olan müraciətlərə baxılması zamanı gün ərzində müxtəlif sosial təbəqələrdən olan sakinlərlə birbaşa ünsiyyət qurur, onların mənəvi, ailədaxili, psixoloji problemlərini aradan qaldırmaq üçün səylə çalışır, ailə dəyərləri, valideynlik vəzifələrinin lazımınca yerinə yetirilməsi istiqamətində profilaktik söhbətlər aparır. | İcra olunub |  |  |
|  | **6.1.6** | **Yerli icra hakimiyyəti orqanları (icra nümayəndəlikləri vasitəsilə) nikaha daxil olmaq üçün müraciət edən erkən nikah yaşında olan gənclərin erkən nikahın və qohumlar arasında nikahın həyat və sağlamlığına, həyat keyfiyyətinə, mənəvi-psixoloji inkişafına mənfi təsiri barədə məlumatlandırılmasını təmin edir.** |  |  | 2022-ci il ərzində Suraxanı RİH yanında YYÇİ və HM üzrə Komissiyaya nikah yaşının azaldılması ilə bağlı iki müraciət daxil olmuşdur. Komissiya tərəfindən müvafiq araşdırılma aparılmış, nikah yaşının azaldılmasına əsas verəcək heç bir üzürlü səbəb aşkar olunmadığı üçün, nikah yaşının azaldılması məqsədəmüvafiq hesab edilməmişdir. Məsələ ilə bağlı tərəflər arasında maarifləndirici söhbətlər aparılmış Azərbaycan Respublikasının Ailə Məcəlləsinin 10-cu maddəsinə əsasən Azərbaycan Respublikasında nikaha daxil olma yaşının 18 yaş müəyyən olunduğu onlara izah edilmişdir. |  |  |  |